stanford-oval/wikipedia huggingface dataset:
1000 Forms of Fear
מהדורה מחודשת

מהדורת הדלוקס של האלבום יצא לאור ב-1 במאי 2015, המהדורה כוללת 8 שירים בגרסאות שונות לשלושת הסינגלים שלה: "Elastic Heart", "Chandelier" ו-"Big Girls Cry".
רשימת רצועות

| 1000 Forms of Fear> מס' | 1000 Forms of Fear> שם | 1000 Forms of Fear> כותב(ים) | 1000 Forms of Fear> משך | 1000 Forms of Fear>  | 1000 Forms of Fear>  | 1000 Forms of Fear>  | 1000 Forms of Fear>  | 1000 Forms of Fear>  | 1000 Forms of Fear>  |
| --- | --- | --- | --- | --- | --- | --- | --- | --- | --- |
| 1. | Chandelier  | סיה, ג'סי שטקין | 3:37 |  |  |  |  |  |  |
| 2. | Big Girls Cry  | סיה, כריס בריידי | 3:32 |  |  |  |  |  |  |
| 3. | Burn the Pages  | סיה, גרג קורסטין | 3:16 |  |  |  |  |  |  |
| 4. | Eye of the Needle  | סיה, כריס ברייד | 4:10 |  |  |  |  |  |  |
| 5. | Hostage  | סיה, ניק ולנסי | 2:56 |  |  |  |  |  |  |
| 6. | Straight for the Knife  | סיה, ג'סטין פארקר | 3:32 |  |  |  |  |  |  |
| 7. | Fair Game  | סיה, גרג קורסטין | 3:52 |  |  |  |  |  |  |
| 8. | Elastic Heart  | סיה, דיפלו, אריק דג'מבה | 4:18 |  |  |  |  |  |  |
| 9. | Free the Animal  | סיה, גרג קורסטין | 4:25 |  |  |  |  |  |  |
| 10. | Fire Meet Gasoline  | סיה, גרג קורסטין, סמואל דיקסון | 4:02 |  |  |  |  |  |  |
| 11. | Cellophane  | סיה, גרג קורסטין | 4:26 |  |  |  |  |  |  |
| 12. | Dressed in Black  | סיה, גרג קורסטין | 6:41 |  |  |  |  |  |  |
| משך כולל: | משך כולל: | משך כולל: | 48:41 |  |  |  |  |  |  |
| 1000 Forms of Fear — מהדורה מחודשת> מס' | 1000 Forms of Fear — מהדורה מחודשת> שם | 1000 Forms of Fear — מהדורה מחודשת> כותב(ים) | 1000 Forms of Fear — מהדורה מחודשת> משך | 1000 Forms of Fear — מהדורה מחודשת>  | 1000 Forms of Fear — מהדורה מחודשת>  | 1000 Forms of Fear — מהדורה מחודשת>  | 1000 Forms of Fear — מהדורה מחודשת>  | 1000 Forms of Fear — מהדורה מחודשת>  | 1000 Forms of Fear — מהדורה מחודשת>  |
| --- | --- | --- | --- | --- | --- | --- | --- | --- | --- |
| 13. | Chandelier (piano version)  | סיה | 4:00 |  |  |  |  |  |  |
| 14. | Elastic Heart (piano version)  | סיה | 4:10 |  |  |  |  |  |  |
| 15. | Chandelier (Four Tet Remix)  | סיה | 4:30 |  |  |  |  |  |  |
| 16. | Chandelier (Plastic Plates Remix)  | סיה | 4:23 |  |  |  |  |  |  |
| 17. | Elastic Heart (Clams Casino Remix)  | סיה, סוונסון פונץ | 5:19 |  |  |  |  |  |  |
| 18. | Elastic Heart (Blood Diamonds Remix)  | סיה | 5:07 |  |  |  |  |  |  |
| 19. | Big Girls Cry (Odesza Remix)  | סיה | 4:21 |  |  |  |  |  |  |
| 20. | Big Girls Cry (Bleachers Remix)  | סיה | 4:04 |  |  |  |  |  |  |
| משך כולל: | משך כולל: | משך כולל: | 84:35 |  |  |  |  |  |  |
הערות שוליים

↑  Who Did David Guetta’s “Titanium” Better: Mary J. Blige Or Sia?.
| 0 | 1 | 2 |
| --- | --- | --- |
| הקודם: 2013: טיים אימפלה – Lonerism | פרס המוזיקה של ARIA לאלבום השנה   2014: סיה – 1000 Forms of Fear  | הבא: 2015: טיים אימפלה – Currents |
| סיה |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | OnlySee • Healing Is Difficult • Colour the Small One • Some People Have Real Problems • We Are Born • 1000 Forms of Fear • This Is Acting • Everyday Is Christmas  • Music – Songs from and Inspired by the Motion Picture • Reasonable Woman |  |
| אלבומי הופעה | Lady Croissant |  |
| אלבומי אוסף | Best Of... |  |
| אלבומי וידאו | TV Is My Parent |  |
| סיבובי הופעות | We Meaning You Tour • We Are Born Tour • Nostalgic for the Present Tour |  |
| ערכים קשורים | LSD • זירו 7 • מאדי זיגלר |  |
| סיה – שירים |
| --- | --- | --- |
| Healing Is Difficult | "Taken for Granted" • "Little Man" • "Drink to Get Drunk" |  |
| Colour the Small One | "Don't Bring Me Down" • "Breathe Me" • "Where I Belong" |  |
| Some People Have Real Problems | "The Girl You Lost to Cocaine" • "Soon We'll Be Found" • "Buttons" |  |
| We Are Born | "You've Changed" • "Clap Your Hands" • "Bring Night" |  |
| 1000 Forms of Fear | "Chandelier" • "Eye of the Needle" • "Big Girls Cry" • "Elastic Heart" • "Fire Meet Gasoline" |  |
| This Is Acting | "Bird Set Free" • "Alive" • "Unstoppable" • "Cheap Thrills" • "Reaper" • "The Greatest" • "Move Your Body" |  |
| Everyday Is Christmas | "Santa's Coming for Us" • "Everyday Is Christmas" • "Snowman" |  |
| Music | "Saved My Life" • "Together" • "Courage to Change" • "Hey Boy" • "Floating Through Space" |  |
| שירי פסקולים | "You're Never Fully Dressed Without a Smile" • "California Dreamin'" • "Never Give Up" • "Angel by the Wings" • "To Be Human" • "Rainbow" • "Helium" • "Original" |  |
| סינגלים אחרים | "Under the Milky Way" • "Free Me" • "Flames" |  |
| השתתפות בשירים | "Destiny" • "Somersault" • "I Love It" • "Titanium" • "Wild Ones" • "She Wolf (Falling to Pieces)" • "Battle Cry" • "Guts Over Fear" • "Déjà Vu" • "Golden" • "Bang My Head" • "Living Out Loud" • "Waterfall" • "Dusk Till Dawn" • "That's Life" • "On" • "Exhale" • "Let's Love" • "Del Mar • "Cold" |  |
| שירים אחרים | "I Go to Sleep" • "Beautiful Pain" • "The Whisperer" • "Like a River Runs" • "Start a War" • "Wolves" • "Satisfied" |  |
| --- | --- |
בקרת זהויות :  MusicBrainz release group: 5628bc44-c89b-4af6-9b76-f266d09be63c
Addicted to You (שיר של שאקירה)

Addicted to You (בעברית: מכורה אליך) הוא סינגל של הזמרת הקולומביאנית שאקירה, מתוך אלבום האולפן התשיעי שלה, Sale el Sol. הסינגל יצא כסינגל החמישי והאחרון מהאלבום תחת חסותם של אפיק רקורדס, ב-13 במרץ 2012. הסינגל נכתב על ידי שאקירה, אל קאטה, ג'ון היל ולואיס פרננדו אוצ'ואה, והוא שיר שמושפע מסגנון המרנגה. הסינגל גם מצייר השפעות בולטות ממוזיקה של רגאטון, ומתאר במילים שלו את התאהבותה של שאקירה בבחור. למרות השם שלו שכתוב בשפה האנגלית, רוב הסינגל מורכב מהשפה הספרדית.
עם יציאתו, המבקרים אהבו את הסינגל, ושיבחו את פעימותיו והקצב שלו. הסינגל הגיע למקום הראשון במקסיקו, שם מאוחר יותר קיבל את תואר ה"פלטינה" על ידי האיגוד המקסיקני (AMPROFON). הסינגל הצליח במצעדים של מדינות כגון: פולין, ספרד וצרפת. בארצות הברית, הסינגל הגיע למקום ה-9 במצעד השירים הלטיניים, והגיע בנוסף למקום ה-3 במצעד השירים הטרופיים.
וידאו קליפ

הווידאו קליפ של הסינגל צולם ובוים על ידי אנתוני מנדלר בפרק זמן של יום צילומים אחד בוולנסיה, קליפורניה. הסרטון הופץ לראשונה ברחבי העולם ב-2 במאי 2012, והפך ל-"נושא המרכז" ברשתות החברתיות המקוונת ושירות המיקרו-בלוגינג לאחר השקתו. קטעים מהווידאו כוללים את שאקירה שרה את הסינגל במקומות שונים, בעוד היא: "מתפתלת" על מיטה בחדר, ונמצאת ברחובות העיר "ספרדית בסגנון הישן", ובנוסף "מתיזה מים מסביבה באמבטיה". בקליפ, שאקירה נראית לבושה בבגדי אופנה יוקרתיים לאורך כולו, הכוללים חולצת פולקה שחורה - לבנה עם חגורת עור עבה וחצאית שחורה גבוהה, בגדי ים חתוכים וחצאית מקסי מפוספסת, ובנוסף שמלת חולצה. וצבע שיערה של שאקירה בקליפ היה בלונדיני כמו בעטיפת השיר. הקליפ צבר בערוצה של שאקירה למעלה מ-200 מיליון צפיות והוא אחד מקטעי הווידאו הנצפים של הזמרת.
מיקומי שיא

הסינגל לא נחל הצלחה גדולה במצעדים כמו קודמיו אך נכנס למקומות גבוהים במדינות כגון: פולין, מקסיקו, ספרד וצרפת.
|   ‏‏‏  מצעדים ודירוגים (2012)> מדינה |   ‏‏‏  מצעדים ודירוגים (2012)> מצעד |   ‏‏‏  מצעדים ודירוגים (2012)> מיקום שיא |   ‏‏‏  מצעדים ודירוגים (2012)>  |
| --- | --- | --- | --- |
|  איטליה | מצעד הסינגלים האיטלקי | 49 |  |
|  ארצות הברית | בילבורד הוט 100 | - |  |
|  ארצות הברית | מצעד השירים הלטיניים | 9 |  |
|  ארצות הברית | מצעד השירים הטרופיים | 3 |  |
|  ארצות הברית | מצעד שירי הפופ הלטיניים | 3 |  |
|  ולוניה | אולטראטופ 40 | 18 |  |
|  מקסיקו | טופ 100 – מקסיקו | 1 |  |
|  סלובקיה | ČNS IFPI | 43 |  |
|  ספרד | PROMUSICAE | 14 |  |
|  פולין | ZPAV | 1 |  |
|  פלנדריה | אולטראטופ 50 | 27 |  |
|  צרפת | SNEP | 15 |  |
|  רומניה | מצעד השירים הרומני | 7 |  |
|  שווייץ | המצעד השווייצרי | 70 |  |
|   ‏‏‏  מצעדי סוף שנה (2012)> מדינה |   ‏‏‏  מצעדי סוף שנה (2012)> מצעד |   ‏‏‏  מצעדי סוף שנה (2012)> מיקום שיא |   ‏‏‏  מצעדי סוף שנה (2012)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים הלטיניים | 28 |  |
|  ולוניה | אולטראטופ 40 | 97 |  |
|  ספרד | PROMUSICAE | 48 |  |
|  צרפת | SNEP | 80 |  |
נתוני מכירות

| מקום | תארים | מכירות |
| --- | --- | --- |
| מקסיקו (AMPROFON) | פלטינה + זהב | 90,000 |
סיכום
| בכל העולם | — | 740,000 |
יוסף קפלן

| --- | --- |

יוסף קפלן, ספטמבר 2008
 לידה:  1944 (בן 81 בערך) בואנוס איירס, ארגנטינה 
 ענף מדעי:  היסטוריה, היסטוריה של עם ישראל 
 מנחה לדוקטורט:  חיים ביינארט 
 תלמידי דוקטורט:  אבריאל בר-לבב 
 pluto.huji.ac.il/~kaplany
 
יוסף קפלן (נולד ב-28 בינואר 1944) הוא פרופסור אמריטוס בחוג להיסטוריה של עם ישראל באוניברסיטה העברית בירושלים. הוא מופקד על הקתדרה לתולדות עם ישראל ע"ש ברנרד צ'ריק, חבר האקדמיה הלאומית הישראלית למדעים והחל מאוגוסט 2013 מכהן כיושב ראש החטיבה למדעי הרוח באקדמיה. בשנים 2009–2013 כיהן כנשיא האיגוד העולמי למדעי היהדות. קפלן הוא חתן פרס ישראל בחקר ההיסטוריה של עם ישראל לשנת 2013.
מחקריו > נושאי מחקריו

מחקריו של קפלן מתמקדים בתולדות היהודים בשלהי ימי הביניים ובראשית העת החדשה ואחת מתרומותיו החשובות ביותר היא להבנה של האפשרויות השונות להתמודדות של חברות מסורתיות עם אתגר המודרניות. הוא כתב ספרים ומאמרים על יהדות ספרד, על הפזורה הספרדית המערבית, על תולדות האנוסים בחצי האי האיברי, על ההיסטוריה החברתית והאינטלקטואלית של יהדות מערב אירופה, על תולדות יהדות הולנד ועל תהליכי החילון והמודרניזציה המוקדמים בקהילות ישראל בעולם המערבי.
מחקריו > יצחק קארדוזו, מעלות העברים

זהו ספרו הראשון של יוסף קפלן שראה אור בהוצאת מוסד ביאליק בשנת תשל"ב. קפלן תרגם מספרדית לעברית פרקים נבחרים מחיבורו האפולוגטי הקלאסי של יצחק קארדוזו, שהיה אנוס שברח מספרד באמצע המאה ה-17 וחזר ליהדות אחרי שהשתקע בוורונה שבאיטליה. קארדוזו נולד בפורטוגל, למד רפואה ופילוסופיה בספרד וקנה לעצמו מעמד מכובד בתור רופא המקורב לחוגי חצר המלך. הוא היה בן חסותו של הקונדה הדוכס דה אוליווארס, האיש החזק בימי מלכותו של פיליפ הרביעי וברח מספרד לאחר נפילת פטרונו. בוונציה פרסם אנציקלופדיה מדעית-פילוסופית בלטינית, ואת ספרו "מעלות העברים" הדפיס באמסטרדם ב-1679. הספר מחולק לשני חלקים: בחלק הראשון מתאר המחבר את עשר המעלות המאפיינות לדעתו את העם היהודי ובחלק השני הוא מתמקד בתיאור העלילות שטופלו על היהודים לאורך תולדותיהם. תרגומו של קפלן כולל את כל החלק השני של הספר ומבחר מתוך החלק הראשון. קפלן הוסיף מבוא על תולדות חייו של קארדוזו ועל יצירתו והערות והסברים לטקסט. ספרו של קארדוזו הוא חיבור אפולוגטי שנועד לְהָזֵם את ההאשמות שהוטחו נגד היהודים בעולם הנוצרי ובו בזמן לספק לאנוסים שחזרו ליהדות נימוקים לגיבוש זהותם היהודית החדשה.
מחקריו > מנצרות ליהדות: חייו ופעלו של האנוס יצחק אורוביו די קאסטרו

ספר זה הוא עיבוד עבודת הדוקטורט וראה אור בהוצאת מאגנס בשנת תשמ"ג. תרגומים לאנגלית ולפורטוגזית ראו אור ב-1989 וב-2000. דמותו של יצחק אורוביו די קאסטרו מקבילה במובנים רבים לזו של יצחק קארדוזו. הוא נולד בברגנסה שבפורטוגל למשפחה של אנוסים, וגדל בספרד. תחילה התגורר במלגה ולמד רפואה, פילוסופיה ותאולוגיה באוניברסיטת אלקלע דה הנארס, אך הקריירה שלו נקטעה בעקבות מאסרו בידי האינקוויזיציה. זמן קצר לאחר שחרורו עבר לדרום צרפת ושימש שנתיים כפרופסור בפקולטה לרפואה שבאוניברסיטת טולוז. ב-1662 הגיע לאמסטרדם, נקלט מהר מאוד בקהילה היהודית הספרדית וביסס את מעמדו כרופא בעל שם בינלאומי. הוא היה פעיל מאוד בקהילה הספרדית, אך הצטיין בעיקר כמחבר פורה ושנון שיצא להגנת היהדות בפולמוסים שניהל עם הוגים ותאולוגים נוצרים, קתולים ופרוטסטנטים כאחד. חיבוריו, שנכתבו בעיקר בספרדית, לא נדפסו עקב האיסור לפרסם דברים שיכלו להתפרש כדברי נאצה נגד הנצרות. אף על פי כן הם נפוצו בעשרות כתבי יד וזכו לפרסום רב. לעומת זאת הוויכוח בינו לבין ההוגה הרמונסטראנטי פיליפ ואן לימבורך (מחשובי התאולוגים הפרוטסטנטים ההולנדים באותם זמנים) נדפס ביוזמת לימבורך ב-1686.
אורוביו די קאסטרו ניהל פולמוס נוקב עם חואן דה פראדו, אותו הכיר בספרד בימים ששניהם למדו באוניברסיטה. פראדו חזר ליהדות באמסטרדם והיה מקורב לשפינוזה. כמו שפינוזה הוחרם על ידי הקהילה היהודית. כשאורוביו די קאסטרו הגיע לאמסטרדם ושמע על החרמתו ועל דברי הביקורת החריפים שהשמיע נגד התורה שבעל פה יצא נגדו בשורה של חיבורים, בהם הוקיע את השקפותיו ההטרודוקסיות. מהפולמוס ביניהם נותרו רק החיבורים של אורוביו, שלושה במספרם, אך מתוך מה שנאמר בהם ניתן לשחזר חלק ניכר מרעיונותיו של פראדו, שהיו בעלי גוון דאיסטי מובהק.
אורוביו די קאסטרו הוא היהודי היחיד מבני זמנו של שפינוזה שכתב חיבור נגד הפילוסופיה שלו. החיבור מנוסח כתשובה נגד יוהנס ברדנבורג, הוגה הולנדי שביקש לסתור את הגותו של שפינוזה אך הפך בסופו של דבר לשפינוזיסט בעל כורחו. חיבורו זה של אורוביו נכתב בלטינית והקנה לו פרסום ומעמד בקרב האינטלקטואלים ההולנדים של שלהי המאה ה-17.
ספרו זה של קפלן הוא מונוגרפיה מפורטת על חייו ופעלו של אורוביו די קאסטרו. קפלן מתאר בו בהרחבה ובפירוט רב את מסלול חייו מהנצרות ליהדות, את חינוכו בספרד, את מקורותיו האינטלקטואליים, את זיקתו המוקדמת ליהדות, את הרקע התרבותי של משפחתו ואת תהליך היקלטותו בקהילה היהודית באמסטרדם. באמצעות דמותו של אורוביו די קאסטרו פורש קפלן ביריעה רחבה את הפרופיל החברתי והתרבותי של אנוסים משכילים רבים אחרים שחזרו ליהדות בעת החדשה המוקדמת ומנתח את המניעים הרעיוניים שעמדו מאחורי החלטתם להצטרף לכלל היהודי. חלק ניכר בספר מוקדש לליבון התסיסה הרעיונית שהתחוללה בפזורה הספרדית המערבית במאה ה-17.
על ספרו זה קיבל קפלן את הפרס ע"ש וישניצר בשנת 1983.
מחקריו > הפזורה הספרדית המערבית

חיבור זה יצא לאור בשנת 1994 בהוצאת משרד הביטחון במסגרת סדרת האוניברסיטה המשודרת. הספר מציג בי"ג פרקיו את ההיסטוריה של מרכזי הפזורה הספרדית במערב אירופה ובאמריקה, שהוקמו על ידי אנוסים שחזרו ליהדות לאחר ניתוק של דורות מהעולם היהודי. בפרק הראשון (עמ' 9–20) בחן קפלן את הפרופיל הדתי ואת ההשקפות הרעיוניות המגוונות שאפיינו את ציבור האנוסים בספרד ובפורטוגל בשלהי ימי הביניים, הן של אלה ששמרו על הזיקה ליהדות והן של אלה שראו עצמם נוצרים לכל דבר. בפרק השני (עמ' 21–30) הוא תיאר את הקרע הנפשי והרוחני שפקד את אנוסי איבריה לאחר גירוש ספרד ולאחר גזירת השמד בפורטוגל, משנותקו לגמרי מהעולם היהודי. בפרק השלישי (עמ' 31–41) הוא עמד על התפקיד המיוחד שמילאה איטליה בראשית התפתחותה של הפזורה הספרדית המערבית, כארץ מעבר של מגורשים מהמערב אל האימפריה העות'מאנית. באיטליה נפגשו מסורות מהמזרח ומהמערב, וקפלן עומד על אופיין של הקהילות הספרדיות שנוסדו בה. את הפרק הרביעי (עמ' 42–48) הקדיש לתיאור הקמתם של מרכזי האנוסים בארצות השפלה הדרומיות, ובמיוחד באנטוורפן, ובערים שונות בצרפת. האנוסים לא חשו במקומות האלה את איום האינקוויזיציה, אך עם זאת, נמנע מהם שם לחיות כיהודים בגלוי. בפרק החמישי (עמ' 49–61) הוא דן בשיבת האנוסים ליהדות בארצות הפרוטסטנטיות ובפרק השישי (עמ' 62–71) הציג את מקומה המרכזי של הקהילה באמסטרדם במאה ה-17 ואת השפעתה על כלל הפזורה הספרדית במערב. בפרק השביעי (עמ' 72–82) ניתח קפלן את הפרופיל היהודי של ראשוני הספרדים בלונדון, שרבים מהם לא מיהרו להצטרף אל הקהילה היהודית והמשיכו להציג עצמם כנוצרים קתוליים. בפרק השמיני (עמ' 83–93) עמד על חלקה של היהדות הספרדית בקולוניזציה האירופית של העולם החדש, במיוחד במושבות ההולנדיות והאנגליות. בחמשת הפרקים האחרונים של הספר בחן קפלן את היסוד האתני-תרבותי של הפזורה הספרדית (עמ' 94–99), את זיקתה לנאורות המוקדמת (עמ' 100–108), את העימותים שהתחוללו בה עם הטרודוקסים דוגמת אוריאל ד'אקוסטה וברוך שפינוזה (עמ' 109–118), את התסיסה הרעיונית בשלהי המאה ה-17 ובראשית המאה ה-18 (עמ' 119–129) ואת התחבטויותיהם של היהודים הספרדים בראשית העידן המודרני בין מסורת לשינוי (עמ' 130–134).
מחקריו > היהודים החדשים באמסטרדם

ספרו זה של קפלן ראה אור בספרדית ב-1996 והופיע בתרגום לצרפתית ב-1999. הספר כולל מבוא מקיף על תולדות הקהילה הספרדית באמסטרדם בימי התגבשותה (עמ' 11–21) וחמישה מחקרים על היבטים שונים בהיסטוריה המוסדית, החברתית והתרבותית של היהודים הספרדים באמסטרדם. קפלן מכנה את האנוסים שחזרו ליהדות "יהודים חדשים", כינוי מטפורי המתייחס לעובדה שבספרד כונו האנוסים "נוצרים חדשים", ומשחזרו ליהדות לא זו בלבד שהיהדות הייתה עבורם בגדר חידוש אלא שהדרך שבה גיבשו את חייהם היהודיים הייתה בגדר חידוש בעולם היהודי. על אף העובדה שהקהילות שהקימו היו מבוססות על ציות להלכה ולסמכות הרבנים נתגלעו בפרופיל היהודי שלהם בקיעים לא מעטים. על אף העובדה שהם ביקשו לכאורה לשמור אמונים להלכה הם הפקיעו תחומי חיים שונים משליטתה. בראש וראשונה הורגש הדבר בפעילותם הכלכלית. הזיקה ליהדות באה לידי ביטוי בספירה הדתית המצומצמת והיהדות כשלעצמה חדלה מלשמש בתור אורח חיים מלא ומגובש. קפלן בחן את ניצני המודרניזציה והחילון בחברה הספרדית המערבית ואת מגמות ההתבוללות שהתחוללו בקרבה (עמ' 23–55). כמו כן ניתח את היסודות האידאולוגיים והתרבותיים של התודעה האתנית המיוחדת של הספרדים המערביים ואת ההשפעות שינקו מהשקפות בדלניות שהתפתחו בספרד ובפורטוגל בשלהי ימי הביניים (עמ' 56–77). יחסם של היהודים הספרדים באמסטרדם, המבורג ולונדון כלפי המהגרים היהודים האשכנזים שהגיעו ממקומות שונים במרכז אירופה ופולין ניזון מתפיסות בדלניות שצמחו באיבריה על רקע הפלייתם של הנוצרים החדשים שממוצא יהודי ומוסלמי על ידי הרוב הנוצרי הוותיק. קפלן עמד על ההבדלים החברתיים והתרבותיים שבין ספרדים ואשכנזים במערב אירופה ועל התפתחות היחסים בין הקהילות השונות לאורך כל העת החדשה המוקדמת. בספר זה העמיק קפלן בניתוח הזהות האתנית של הספרדים במערב אירופה ובדרך בה התייחסו אל היהודים האשכנזים שהגיעו אל מרכזי היישוב שלהם (106-78).
אחד המחקרים המתפרסמים בספר זה עוסק באסטרטגיות לבחירת בני זוג שהיו נהוגות בפזורה הספרדית ובשינויים שהתרחשו בהן במהלך המאה ה-18. קפלן מנתח את השיח המשתנה בתקנות הקהילות של אמסטרדם, המבורג, לונדון, בורדו וקוראסאו נגד קידושי סתר וכחש ומראה כיצד ניתן להבחין בשינוי ערכים שהתחולל בחברה הספרדית בכל הנוגע ליחס כלפי מעורבות ההורים בבחירת בני הזוג של בניהם ובנותיהם (עמ' 107–138). הפרק האחרון של הספר מוקדש לפרשת החרם נגד הקראים בקהילת אמסטרדם בשנת 1712. פרשה זו לא הייתה ידועה במחקר וקפלן, שחשף אותה מתוך חומר תעודי שגילה בארכיוני אמסטרדם, עמד על משמעות הזיקה לקראות אצל אנוסים לשעבר שביקשו לדבוק ביהדות "מטוהרת" מהשפעות רבניות (עמ' 139–191).
מחקריו > ציפיות שווא של היהודים כפי שהתגלו בדמותו של שבתי צבי – חיבור מאת תומאס קונן

בשנת תשנ"ח יצא לאור במרכז דינור של האוניברסיטה העברית בירושלים תרגום עברי של הכרוניקה ההולנדית שחיבר הכומר הקלוויניסטי ההולנדי תומאס קונן על התנועה השבתאית. קפלן כתב את המבוא למהדורה זו והוסיף הערות רבות לטקסט. הכרוניקה נכתבה באיזמיר בימי השיא של ההתעוררות המשיחית הגדולה. קונן היה הכומר של העדה הקלוויניסטית ההולנדית במקום, שחבריה היו סוחרים הולנדיים שהתגוררו בלבנט. קפלן חשף פרטים על חייו ואישיותו של קונן ועל הנסיבות שבהן כתב את ספרו, שנחשב לאחד המקורות החשובים ביותר לחקר השבתאות בשנותיה הראשונות.
מחקריו > היחס ליהודים וליהדות אצל סמואל הארטליפ ובני חוגו

בשנת 1998 הוזמן קפלן להשתתף בסמינר חוקרים באוקספורד, שהתקיים בקולג' "אול סואולס", על היבטים שונים בפעילותו הציבורית של ההוגה הפרוטסטנטי סמואל הארטליב, מילינריסט שפעל בלונדון בימי המהפכה הפוריטנית. הארטליב הותיר אחריו ארכיון עשיר ביותר, הנמצא כיום באוניברסיטת שפילד שבאנגליה. קפלן הרצה בסמינר על היחס של הארטליב ובני חוגו ליהודים וליהדות. הארטליב היה מקורב למילינריסטים אחרים וביניהם קומניוס, ג'ון דיורי, פטר סראריוס ואחרים. מתוך צפייה לבואו של המשיח הנוצרי בשנית, שאמור היה להתרחש ב-1656-1655, הם ביקשו לנקוט בשורה של צעדים כדי להכין את הנצרות לקראת העידן המשיחי. בין היתר הם ביקשו ללכד את השורות של הנצרות הפרוטסטנטית ולהכשיר את הלבבות של המאמינים הנוצרים על ידי פעילות חינוכית ענפה. פעילות זו כללה לא רק לימוד מעמיק של כתבי הקודש, לחשיפת סודות הגאולה המתממשת וקרבה, אלא גם חינוך מדעי מקיף, כדי שהמאמינים יוכלו לפענח גם את סוד הבריאה. המילינריסטים הועידו מקום חשוב ביותר ליהודים בתהליך הגאולה. העם הנבחר משכבר אמור היה לקבל סוף סוף את בשורתו של ישו ולהתנצר, ובו בזמן לחזור למעמדו הבכיר הקדום. הארטליב, שלא ידע עברית ולא הכיר יהודים, גייס את תמיכתם של כמה ממקורביו וניסה לקדם שורה מפעלים להכשרת לבבות היהודים. כמה מן המקורבים האלה נעזרו ברבנים יהודים ספרדים, דוגמת מנשה בן ישראל, שאמנם לא היו שותפים להשקפות של הארטליב אך ניסו להפיק תועלת מהיחס האוהד שגילה כלפי היהדות.
מחקריו > מפעליו הנוכחיים

קפלן הוא חבר המערכת של האנתולוגיה ע"ש פליקס פוזן על התרבות היהודית שתצא לאור בעשרה כרכים בבית ההוצאה של אוניברסיטת ייל. הוא העורך של הכרך החמישי שעוסק בתרבות היהודית בעת החדשה המוקדמת בשנים 1500–1750.
ספרים שכתב

1. יצחק קארדוזו, מעלות העברים. תרגם מספרדית והוסיף מבוא והערות יוסף קפלן. ספריית 'דורות', מוסד ביאליק, ירושלים, תשל"ב, 151 עמ'.
2. מנצרות ליהדות: חייו ופעלו של האנוס יצחק אורוביו די קאסטרו, הוצאת מאגנס, ירושלים, תשמ"ג, xi + 463 עמ'.
תרגום לאנגלית: From Christianity to Judaism. The Story of Isaac Orobio de Castro, translated from the Hebrew by Professor R. Loewe, The Littman Library of Jewish Civilization, Oxford University Press, Oxford 1989, 531 pp; Paperback edition 2004.
תרגום לפורטוגאלית: Do Cristianismo ao Judaísmo. A História de Isaac Oróbio de Castro, translated by Henrique de Araújo Mesquita, Imago, Rio de Janeiro 2000, 542 pp.
תרגום לצרפתית: Du Christianisme au Judaïsme, Les Éditions du Cerf, Paris (in press).
3. הפזורה הספרדית המערבית, משרד הביטחון – ההוצאה לאור, בית התפוצות, תל אביב 1994, 140 עמ'.
4. Judíos Nuevos en Amsterdam. Estudios sobre la historia social e intelectual del judaísmo sefardí en el siglo XVII, Gedisa, Barcelona 1996, 191 pp.
תרגום לצרפתית: Les nouveaux juifs d’Amsterdam, Éditions Chandeigne, Paris 1999, 250 pp.
5. An Alternative Path to Modernity. The Western Sephardi Diaspora in the Seventeenth Century. E.J. Brill, Leiden 2000, ix + 309 pp.
גרסה עברית מורחבת: מנוצרים חדשים ליהודים חדשים, מרכז זלמן שזר, ירושלים תשס"ג, 335 עמ'.
ספרים שערך

1. היהודים הפורטוגיזיים באמשטרדם במאה השבע-עשרה, תערוכה לציון מלאת שלוש מאות שנה לחנוכת בית-הכנסת הספרדי באמשטרדם, בית הספרים הלאומי והאוניברסיטאי, ירושלים תשל"ה, 74 + 68 עמ' (עברית ואנגלית).
2. (עם ר' וייזר), מאוצרות ספריית עץ חיים / מונטזינוס ליד בית המדרש היהודי הפורטוגלי "עץ חיים", אמשטרדם. תערוכה, בית הספרים הלאומי והאוניברסיטאי, ירושלים תש"ם, 9 + 119 עמ' (עברית ואנגלית).
3. Jews and Conversos. Studies in Society and the Inquisition, Magnes Press, Jerusalem 1985, 236 pp.
4. (עם א' מירסקי וא' גרוסמן), גלות אחר גולה. מחקרים בתולדות עם ישראל מוגשים לפרופ' חיים ביינארט למלאות לו שבעים שנה. מכון בן צבי לחקר קהילות ישראל במזרח, יד יצחק בן-צבי והאוניברסיטה העברית בירושלים, ירושלים תשמ"ח, 598 עמ'.
5. (עם מ' שטרן), התבוללות וטמיעה: המשכיות ותמורה בתרבות העמים ובישראל והאומות, מרכז זלמן שזר, ירושלים תשמ"ט, 260 עמ'.
6. (with H. Méchoulan and R.H. Popkin), Menasseh ben Israel and His World, E.J. Brill, Leiden 1989, ix + 278 pp.
7. (with A. Mirsky and A. Grossman), Exile and Diaspora. Studies in the History of the Jewish People Presented to Professor Haim Beinart on the Occasion of his Seventieth Birthday, The Ben-Zvi Institute-Consejo Superior, Jerusalem and Madrid 1991, 270 pp.
8. (עם ד' כ"ץ), גירוש ושיבה: יהודי אנגליה בחילופי הזמנים, מרכז זלמן שזר, ירושלים תשנ"ד, 163 עמ'.
9. (עם י"ט עסיס), דור גירוש ספרד, מרכז זלמן שזר, ירושלים תשנ"ט (עברית ואנגלית), טו + 322 + 171 עמ'.
10. (with C. Brasz), Dutch Jews as Perceived by Themselves and by Others, E.J. Brill, Leiden 2001, xiv + 457 pp.
11. (עם א' גרוסמן), קהל ישראל. השלטון העצמי היהודי לדורותיו, כרך ב', ימי הביניים והעת החדשה המוקדמת, מרכז זלמן שזר, ירושלים תשס"ד, 403 עמ'.
12. שלהי מאות, קצם של עידנים, מרכז זלמן שזר, ירושלים תשס"ה, 415 עמ'.
13. (עם מ' סלוחובסקי), ספריות ואוספי ספרים, מרכז זלמן שזר, ירושלים תשס"ו, 515 עמ'.
14. The Dutch Intersection. The Jews and the Netherlands in Modern History,Brill, Leiden 2008, 520pp.
15. (עורך) ביחד עם בנימין זאב קדר ויוסף הקר, ראשונים ואחרונים: מחקרים בתולדות ישראל מוגשים לאברהם גרוסמן, ירושלים: מרכז זלמן שזר לתולדות ישראל, תש"ע 2010.
16. (עורך) ביחד עם משה בר-אשר, יהודה ליבס, ומשה עסיס, ספר זיכרון להרב פרופ' מאיר בניהו, שני כרכים (כרך א - מחקרים בתלמוד, בהלכה, במנהג ובתולדות עם ישראל; כרך ב - מחקרים בקבלה ובמחשבת ישראל, בספרות, בשירה בפיוט ובתפילה מוקדשים לזכרו של הרב פרופ' מאיר בניהו מנוחתו כבוד), ירושלים: אוניברסיטת תל אביב, המרכז לחקר התפוצות, הוצאת כרמל ויד הרב נסים, תשע"ט.
ספר לכבודו

אבריאל בר-לבב, דב סטוצ'ינסקי, מיכאל הד (עורכים), בדרך אל המודרנה: שי ליוסף קפלן, ירושלים, מרכז זלמן שזר, 2019.
הערות שוליים

↑  חתן פרס ישראל בחקר ההיסטוריה של עם ישראל הוא פרופ' יוסף קפלן, באתר ynet, 20 בינואר 2013
↑  בר לבב, סטוצ'ינסקי והד (עורכים), בדרך אל המודרנה - שי ליוסף קפלן, ירושלים: מרכז שז"ר, 2019
↑  "פרס יצחק בן־צבי לחקר קהילות ישראל במזרח לשנת תשס"ג", פעמים 96, תשס"ג, עמ' 176
↑  Yosef Kaplan, "Jews and Judaism in the Hartlib Circle", in Omnia in Eo, [Studia Rosenthaliana 38/39], pp. 186-215
| --- | --- |
בקרת זהויות :  NLI: 987007302460705171  BIBSYS: 90566307  BnF: cb12147413k (data)  CANTIC: a19894016  CiNii: DA0576629X  GND: 121782697  ISNI: 0000 0000 8108 2554  LCCN: n83184378  NKC: jo20181014417  NTA: 073006696  RERO: 02-A003441704  SUDOC: 029959373  VIAF: 29570964   WorldCat (עם VIAF): 29570964
זיו אריה

זיו אריה (נולד ב-22 בנובמבר 1971) הוא כדורגלן עבר ישראלי, וכיום מאמן קבוצת הפועל ירושלים מליגת העל.